**ՀԱՐԿԱԴԻՐ ԿԱՏԱՐՈՒՄՆ ԱՊԱՀՈՎՈՂ ԾԱՌԱՅՈՒԹՅԱՆ**

**ԱՎԱԳ ՀԱՐԿԱԴԻՐ ԿԱՏԱՐՈՂԻ ՊԱՇՏՈՆԻ ՀԱԿԻՐՃ ՆԿԱՐԱԳԻՐԸ**

1. **Գործառույթներ.**

**Ավագ հարկադիր կատարողը՝**

1. իրականացնում է Դատական ակտերի հարկադիր կատարման մասին»
ՀՀ օրենքով սահմանված կատարման ենթակա ակտերի հարկադիր կատարումը,
2. իրականացնում է պարտապանի գույքի վրա բռնագանձում տարածելու գործառույթը,
3. իրականացնում է պարտապանի աշխատավարձի, կենսաթոշակի, կրթաթոշակի և այլ տեսակի եկամուտների վրա բռնագանձում տարածելու գործառույթը,
4. իրականացնում է պարտապանի և (կամ) նրա գույքի հետախուզում,
5. իրականացնում է կատարողական գործողություններ՝ հիմք ընդունելով «Դատական ակտերի հարկադիր կատարման մասին» ՀՀ օրենքի դրույթները,
6. որպես փորձաշրջանի համակարգող, Հարկադիր կատարման ծառայությունում առաջին անգամ պաշտոն զբաղեցնող անձին օգնում է ծրագրով նախատեսված գործառույթների իրականացման հարցում, ծանոթացնում այդ գործառույթների արդյունավետ կատարման եղանակներին, աշխատանքների կատարման համար անհրաժեշտ ընթացակարգերին,
7. իր գործառույթներն իրականացնում է «Հարկադիր կատարումն ապահովող ծառայության մասին» ՀՀ օրենքի 18-րդ, 19-րդ հոդվածներով նախատեսված իրավունքների և պարտականությունների շրջանակներում, ինչպես նաև իրականացնում է Ծառայության կանոնադրական խնդիրներից և նպատակներից բխող այլ գործառույթներ։
8. **Պաշտոնին ներկայացվող պահանջներ.**

Հարկադիր կատարման ծառայության ավագ հարկադիր կատարող կարող է նշանակվել այն անձը, որն զբաղեցրել է գլխավոր հարկադիր կատարողի կամ գլխավոր հարկադիր կատարողի տեղակալի կամ հարկադիր կատարման ծառայության գլխավոր խմբի պաշտոն կամ առնվազն մեկ տարի՝ առաջատար խմբի պաշտոն կամ ունի հանրային ծառայության առնվազն մեկ տարվա ստաժ կամ երկու տարվա մասնագիտական աշխատանքային ստաժ կամ պաշտոնի անձնագրով պահանջվող աշխատանքի բնագավառում` երկու տարվա աշխատանքային ստաժ:

 Պաշտոնին ներկայացվող մասնագիտական պահանջները սահմանված են
ՀՀ փոխվարչապետի 30 հուլիսի 2020 թվականի [N 461-Ն](https://www.arlis.am/DocumentView.aspx?DocID=145146) որոշմամբ: